b'\n_START_ARTICLE_\n\xc4\x8cernivci\xc5\xb3 sritis\n_START_SECTION_\nPlotas\n_START_PARAGRAPH_\nSrities plotas 8 100\xc2\xa0km\xc2\xb2, kas sudaro 1,34\xc2\xa0% Ukrainos teritorijos ir tai yra ma\xc5\xbeiausia Ukrainos sritis.\n_START_SECTION_\nVandens telkiniai\n_START_PARAGRAPH_\nPer \xc5\xa1i\xc4\x85 srit\xc4\xaf teka apie 70 upi\xc5\xb3 kurios ilgesn\xc4\x97s nei 10\xc2\xa0km. Ilgiausios j\xc5\xb3\xc2\xa0\xe2\x80\x93 Dniestras, Prutas, \xc5\xbdi\xc5\xbeija.\n_START_SECTION_\nReljefas\n_START_PARAGRAPH_\nKra\xc5\xa1tovaizdis labai \xc4\xafvairus\xc2\xa0\xe2\x80\x93 Karpatai, pereinantys \xc4\xaf kalvas art\xc4\x97jant prie Pruto ir Dniestro, taip pat lygumos. Srities teritorijoje yra apie 90\xc2\xa0km ilgumo gipsinis Pelen\xc4\x97s urvas.\n_START_SECTION_\nKlimatas\n_START_PARAGRAPH_\nKlimatas vidutini\xc5\xb3 platum\xc5\xb3; kontinentinis. \xc5\xbdiemos \xc5\xa1velnios, vasaros \xc5\xa1iltos.\n_START_SECTION_\nIstorija\n_START_PARAGRAPH_\n\xc5\xa0i teritorija\xc2\xa0\xe2\x80\x93 \xc5\xa1iaurin\xc4\x97 Bukovinos dalis, kuri\xc4\x85 aneksavo Soviet\xc5\xb3 S\xc4\x85junga 1940 metais. Sritis \xc4\xafkurta po II pasaulinio karo. Nedidel\xc4\x97 \xc4\x8cernivci\xc5\xb3 srities teritorija aplink Chotyno miest\xc4\x85 anks\xc4\x8diau priklaus\xc4\x97 Besarabijai. Dauguma gyventoj\xc5\xb3\xc2\xa0\xe2\x80\x93 ukrainie\xc4\x8diai, o rumunai ir moldavai sudaro apie 20\xc2\xa0% (nors yra vietovi\xc5\xb3, kur rumunai sudaro daugum\xc4\x85\xc2\xa0\xe2\x80\x93 Her\xc5\xa3a, Novoselica).'